**Pressemelding**

3. april 2017

**Nytt om navn i Komplett**

**I år lanserer Komplett sin største satsning i historien - en markedsplass hvor også eksterne nettbutikker kan selge sine produkter side om side med Kompletts egne kategorier. For kundene betyr det et betydelig større produktutvalg å velge i fra. For å styrke satsningen, gjør Komplett endringer i konsernledergruppen.**

Live Haukvik går inn som ny leder av divisjonen Komplett. Hun har vært CFO i Komplettkonsernet siden 2011, og vil ha ansvaret for Kompletts nettbutikker i Norden. Under hennes ledelse vil også Komplett Forsikring, Komplett Mobil og tyske Comtech inngå. Live Haukvik har lang fartstid som både CEO og CFO i norske, børsnoterte selskaper, og har en master innen finans fra Université de Fribourg, Sveits, og en master i ledelse fra Handelshøyskolen BI i Oslo.

Anton Hagberg leder fra 1. april den nye divisjonen Komplett Marketplace. Ambisjonen er å sikre

100 % fokus på satsningen og ikke minst sørge for en ekspansiv utvikling i både nye og etablerte produktkategorier sammen med attraktive partnere. Anton Hagberg har fra 2007 ledet Komplett sine nettbutikker i Norden og er utdannet diplomøkonom fra Handelshøyskolen BI.

Geir Olav Ryntveit er konstituert som finansdirektør. Han kommer fra PwCs rådgivningsvirksomhet i Vestfold og har mange års erfaring fra ulike mellomstore og store industrivirksomheter, hvor han har arbeidet innenfor områder som økonomi/finans, forretningsutvikling, strategi og marked. Geir Olav Ryntveit er utdannet siviløkonom fra NHH og har i tillegg grunnfag i Sammenliknende Politikk fra Universitetet i Bergen.

**For mer informasjon kontakt:**

Ole Vinje, konsernsjef Komplett Group, mobil 900 89 421